CELEX: 
Language: lt
Date: 2020-04-08 00:00:00
Title: KOMISIJOS DELEGUOTASIS REGLAMENTAS (ES) …/... kuriuo dėl perfluoroktano rūgšties (PFOA), jos druskų ir PFOA giminingų junginių įrašymo iš dalies keičiamas Europos Parlamento ir Tarybos reglamento (ES) 2019/1021 I priedas

EUROPOS
                             KOMISIJA

                                                      Briuselis, 2020 04 08
                                                      C(2020) 1973 final

                 KOMISIJOS DELEGUOTASIS REGLAMENTAS (ES) …/...

                                         2020 04 08

       kuriuo dėl perfluoroktano rūgšties (PFOA), jos druskų ir PFOA giminingų junginių
     įrašymo iš dalies keičiamas Europos Parlamento ir Tarybos reglamento (ES) 2019/1021
                                            I priedas

                                    (Tekstas svarbus EEE)

LT                                                                                         LT
 ---pagebreak---                                AIŠKINAMASIS MEMORANDUMAS

     1.      DELEGUOTOJO AKTO BENDROSIOS APLINKYBĖS
     Reglamento (ES) 2019/1021 1 straipsnyje nustatyta, kad to reglamento tikslas – apsaugoti
     žmonių sveikatą ir aplinką nuo patvariųjų organinių teršalų (POT) uždraudžiant, kuo greičiau
     palaipsniui nutraukiant arba apribojant cheminių medžiagų, kurioms taikoma Stokholmo
     konvencija dėl patvariųjų organinių teršalų, gamybą, tiekimą rinkai ir naudojimą. 2019 m.
     balandžio 29 d. – gegužės 10 d. Ženevoje (Šveicarija) vykusioje devintojoje Stokholmo
     konvencijos šalių konferencijoje buvo priimti sprendimai dėl papildomų cheminių medžiagų
     įrašymo į Konvencijos A priedą. Į tuos reguliavimo veiksmus ir sprendimus turėtų būti
     atsižvelgta Reglamento (ES) 2019/1021 I priede. Šiuo deleguotuoju aktu įgyvendinamas
     Sprendimas SC-9/12 dėl perfluoroktano rūgšties (PFOA), jos druskų ir PFOA giminingų
     junginių. Remiantis Reglamento (ES) 2019/1021 15 straipsnio 1 dalies antra pastraipa, dėl
     kitų Šalių konferencijos sprendimų, susijusių su cheminių medžiagų įrašymu į A priedą, bus
     priimti atskiri deleguotieji aktai.

     2.      KONSULTACIJOS PRIEŠ PRIIMANT AKTĄ
     2019 m. lapkričio 26 d. dėl pakeitimo projekto konsultuotasi su ekspertų grupe (POP CA
     posėdis) ir į jos pastabas, kiek įmanoma, buvo atsižvelgta. Grupė sudaryta iš visų susijusių
     suinteresuotųjų subjektų: valstybių narių, Europos cheminių medžiagų agentūros, chemijos
     pramonės ir pilietinės visuomenės atstovų.
     2019 m. lapkričio 7 d. – gruodžio 5 d. dėl akto projekto vyko viešos konsultacijos.
     Suinteresuotieji subjektai pateikė keletą pastabų, visų pirma dėl nuostatų, kuriomis leidžiama
     nukrypti nuo dabartinio PFOA, jos druskų ir PFOA giminingų junginių apribojimo REACH
     reglamente (Reglamento (EB) Nr. 1907/2006 XVII priedo 68 įrašas), ir akto projekte siūlomo
     apribojimo išimčių neatitikimų. Komisija į pasiūlymą įtraukė ne tik į Stokholmo konvencijos
     šalių sprendimą SC-9/12, bet ir į REACH reglamento nuostatas dėl apribojimo įtrauktas
     išimtis. Spręsdama dėl trukmės, Komisija nusprendė nustatyti 5 metų trukmę toms išimtims,
     kurių trukmė REACH reglamento nuostatose dėl apribojimo nebuvo apribota, o tais atvejais,
     kai REACH reglamente ji buvo nustatyta trumpesnė nei 5 metai, nuspręsta perimti REACH
     reglamente nustatytą trukmę. Tas REACH apribojimų išimtis, kurios nebuvo įtrauktos į
     Stokholmo konvencijos šalių sprendimą SC-9/12, Komisija siūlo taikyti iki Sprendimo SC-
     9/12 įsigaliojimo dienos (2020 m. gruodžio 3 d.). Taip pramonės įmonės, kurios naudojosi
     REACH apribojimo išimtimis, turės daugiau laiko palaipsniui atsisakyti PFOA ir kartu galės
     laikytis Sprendimo SC-9/12 įgyvendinimo terminų. Kitos pastabos buvo susijusios su netyčia
     susidarančio mažo PFOA teršalų kiekio ribinėmis vertėmis tam tikrose medžiagose,
     mišiniuose ir gaminiuose. Komisija nusprendė tam tikras netyčia susidarančio mažo teršalų
     kiekio ribines vertes padidinti, tačiau kartu paprašyti ECHA atlikti išsamų mokslinį
     įvertinimą, kad tas ribines vertes būtų galima kuo greičiau peržiūrėti.

     3.      DELEGUOTOJO AKTO TEISINIAI ASPEKTAI
     Deleguotuoju aktu iš dalies keičiamas I priedo cheminių medžiagų sąrašas atsižvelgiant į
     naujausius su Konvencija susijusius pokyčius, kaip reikalaujama Reglamento (ES)
     Nr. 2019/1021 15 straipsnio 1 dalyje.

LT                                                 1                                                  LT
 ---pagebreak---                     KOMISIJOS DELEGUOTASIS REGLAMENTAS (ES) …/...

                                                    2020 04 08

        kuriuo dėl perfluoroktano rūgšties (PFOA), jos druskų ir PFOA giminingų junginių
     įrašymo iš dalies keičiamas Europos Parlamento ir Tarybos reglamento (ES) 2019/1021 I
                                              priedas

                                             (Tekstas svarbus EEE)

     EUROPOS KOMISIJA,
     atsižvelgdama į Sutartį dėl Europos Sąjungos veikimo,
     atsižvelgdama į 2019 m. birželio 20 d. Europos Parlamento ir Tarybos reglamentą (ES)
     Nr. 2019/1021 dėl patvariųjų organinių teršalų1, ypač jo 15 straipsnio 1 dalį,
     kadangi:
     (1)    Reglamentu (ES) 2019/1021 įgyvendinami Sąjungos įsipareigojimai pagal Stokholmo
            konvenciją dėl patvariųjų organinių teršalų2 (toliau – Konvencija) ir 1979 m. Tolimų
            tarpvalstybinių oro teršalų pernašų konvencijos protokolą dėl patvarių organinių
            teršalų3 (toliau – Protokolas);
     (2)    Konvencijos A priede („Panaikinimas“) pateikiamas sąrašas cheminių medžiagų,
            kurias kiekviena Konvencijos šalis privalo uždrausti ir (arba) imtis teisinių ir
            administracinių priemonių, kad būtų nutraukta jų gamyba, naudojimas, importas ir
            eksportas;
     (3)    devintajame savo susitikime Konvencijos šalių konferencija pagal Konvencijos 8
            straipsnio 9 dalį nusprendė iš dalies pakeisti Konvencijos A priedą – į jį įrašyti
            perfluoroktano rūgštį (PFOA), jos druskas ir PFOA giminingus junginius. Šis
            pakeitimas apima keletą konkrečių išimčių;
     (4)    todėl Reglamento (ES) 2019/1021 I priedo A dalis, kurioje pateikiamos Konvencijoje
            ir Protokole išvardytos medžiagos ir tik Konvencijoje išvardytos medžiagos, taip pat
            turėtų būti iš dalies pakeista į ją įrašant PFOA, jos druskas ir PFOA giminingus
            junginius;
     (5)    PFOA, jos druskos ir PFOA giminingi junginiai bei taikomos nukrypti leidžiančios
            nuostatos įrašyti į Europos Parlamento ir Tarybos reglamento (EB) Nr. 1907/20064
            XVII priedą. Šias nukrypti leidžiančias nuostatas įvertino Patvariųjų organinių teršalų
     1
            OL L 169, 2019 6 25, p. 45.
     2
            OL L 209, 2006 7 31, p. 3.
     3
            OL L 81, 2004 3 19, p. 37.
     4
            2006 m. gruodžio 18 d. Europos Parlamento ir Tarybos reglamentas (EB) Nr. 1907/2006 dėl cheminių
            medžiagų registracijos, įvertinimo, autorizacijos ir apribojimų (REACH), įsteigiantis Europos cheminių
            medžiagų agentūrą, iš dalies keičiantis Direktyvą 1999/45/EB bei panaikinantis Tarybos reglamentą
            (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir
            Komisijos direktyvas 91/155/EEB, 93/67/EEB, 93/105/EB bei 2000/21/EB (OL L 396, 2006 12 30,
            p. 1).

LT                                                       2                                                           LT
 ---pagebreak---             kontrolės komitetas (POTKK) ir nuspręsta ne visas jas rekomenduoti Šalių
            konferencijai. Taigi Šalių konferencijos priimtame sprendime (SC-9/12) yra tam
            tikros, bet ne visos anksčiau pagal Reglamentą (EB) Nr. 1907/2006 taikytos nukrypti
            leidžiančios nuostatos. Atsižvelgiant į tai, kad POTKK vertinimas pagrįstas naujesne
            informacija, ir atsižvelgiant į Tarybos sprendimą (ES) 2019/6395, tikslinga pagal
            Reglamento (ES) 2019/1021 I priedą leisti taikyti tik tas konkrečias išimtis, kurios
            nustatytos pagal Konvenciją ir kurių reikia Sąjungoje;
     (6)    devintajame savo susitikime Konvencijos šalių konferencija priėmė sprendimą dėl
            konkrečios išimties, kuri neįtraukta į Reglamento (EB) Nr. 1907/2006 XVII priedą. Ji
            susijusi su perfluoroktilbromido, kuriame yra perfluoroktiljodido, naudojimu vaistams
            gaminti. Atsižvelgiant į tai, kad PFOA, jos druskų ir PFOA giminingų junginių
            įrašymo į Reglamento (EB) Nr. 1907/2006 XVII priedą metu informacijos apie tokį
            naudojimą neturėta, ir į vėliau atliktą Europos cheminių medžiagų agentūros
            vertinimą6, laikoma tikslinga tą konkrečią išimtį įtraukti į Reglamento (ES) 2019/1021
            I priedą;
     (7)    siekiant sustiprinti Reglamento (ES) 2019/1021 3 straipsnio taikymą ir vykdymo
            užtikrinimą Sąjungoje, reikėtų nustatyti PFOA, jos druskų ir PFOA giminingų
            junginių, pasitaikančių kaip netyčia susidarantis mažas teršalų kiekis cheminėse
            medžiagose, mišiniuose ar gaminiuose, ribinę vertę. PFOA ir jos druskų ribinė vertė
            turėtų būti 0,025 mg/kg, o atskirų PFOA giminingų junginių arba šių junginių mišinio
            – 1 mg/kg. Jei tam tikroms reikmėms šių koncentracijos ribų šiuo metu neįmanoma
            laikytis, toms reikmėms reikėtų nustatyti didesnes koncentracijos ribas, kurias
            Komisija turėtų peržiūrėti per 2 metus siekdama jas sumažinti;
     (8)    todėl Reglamentas (ES) 2019/1021 turėtų būti atitinkamai iš dalies pakeistas;
     (9)    atsižvelgiant į tai, kad tam tikros Reglamento (EB) Nr. 1907/2006 XVII priede
            anksčiau nustatytos PFOA, jos druskoms ir PFOA giminingiems junginiams taikomų
            apribojimų išimtys sektoriaus įmonėms pereinamuoju laikotarpiu vis dar reikalingos,
            bet jų nėra tarp Reglamento (ES) 2019/1021 I priede nustatytų specialių išimčių, jos
            turėtų būti taikomos iki 2020 m. gruodžio 3 d. – dienos, kurią įsigalioja Stokholmo
            konvencijos A priedo pataisa dėl PFOA, jos druskų ir PFOA giminingų junginių;
     (10)   Reglamento (EB) Nr. 1907/2006 XVII priede nustatytas PFOA, jos druskų ir PFOA
            giminingų junginių apribojimas, kurį Komisija dabar planuoja išbraukti, turėjo būti
            pradėtas taikyti 2020 m. liepos 4 d. Dėl nuoseklumo ir siekiant palengvinti
            Reglamento (ES) 2019/1021 įgyvendinimą šis reglamentas turėtų būti taikomas nuo
            tos pačios dienos,
     PRIĖMĖ ŠĮ REGLAMENTĄ:

                                                  1 straipsnis
     Reglamento (ES) 2019/1021 I priedas iš dalies keičiamas pagal šio reglamento priedą.

     5
            2019 m. balandžio 15 d. Tarybos sprendimas (ES) 2019/639 dėl pozicijos, kurios Europos Sąjungos
            vardu turi būti laikomasi devintajame šalių konferencijos posėdyje dėl pasiūlymų iš dalies pakeisti
            Stokholmo konvencijos dėl patvariųjų organinių teršalų A ir B priedus (OL L 109, 2019 4 24, p. 22).
     6
            https://echa.europa.eu/documents/10162/c9666f21-532b-49a0-ace3-c843b7b8e5b0

LT                                                      3                                                         LT
 ---pagebreak---                                               2 straipsnis
     Šis reglamentas įsigalioja dvidešimtą dieną po jo paskelbimo Europos Sąjungos oficialiajame
     leidinyje.
     Jis taikomas nuo 2020 m. liepos 4 d.

     Šis reglamentas privalomas visas ir tiesiogiai taikomas visose valstybėse narėse.
     Priimta Briuselyje 2020 04 08

                                                 Komisijos vardu
                                                 Pirmininkė
                                                 Ursula VON DER LEYEN

LT                                                  4                                              LT
 ---documentbreak---                              EUROPOS
                             KOMISIJA

                                                   Briuselis, 2020 04 08
                                                   C(2020) 1973 final

                                                   ANNEX

                                         PRIEDAS

                                            prie

                 KOMISIJOS DELEGUOTOJO REGLAMENTO (ES) …/...

       kuriuo dėl perfluoroktano rūgšties (PFOA), jos druskų ir PFOA giminingų junginių
     įrašymo iš dalies keičiamas Europos Parlamento ir Tarybos reglamento (ES) 2019/1021
                                            I priedas

LT                                                                                         LT
 ---pagebreak---                                                  PRIEDAS
              Reglamento (EB) Nr. 2019/1021 I priedo A dalis papildoma šiuo įrašu:

     Cheminė medžiaga                        CAS Nr.       EB Nr.        Speciali išimtis dėl tarpinio
                                                                        naudojimo ar kita specifikacija

     „Perfluoroktano rūgštis (PFOA), 335-67-1              206-397-    1. Šiame įraše 4 straipsnio 1
     jos druskos ir PFOA giminingi ir kiti                 9 ir kiti   dalies b punktas taikomas PFOA
     junginiai                                                         ar bet kurioms jos druskoms,
     Perfluoroktano rūgštis (PFOA),                                    esančioms               cheminėse
     jos druskos ir PFOA giminingi                                     medžiagose,     mišiniuose     ar
     junginiai –                                                       gaminiuose, kai jų koncentracija
     (i) perfluoroktano    rūgštis,                                    yra lygi arba mažesnė kaip
         įskaitant bet kokį jos                                        0,025 mg/kg         (0,0000025 %
         šakotąjį izomerą;                                             masės).
     (ii) jos druskos;
                                                                       2. Šiame įraše 4 straipsnio 1
     (iii) PFOA giminingi junginiai,
                                                                       dalies b punktas taikomas bet
           kurie Konvencijos taikymo
           tikslu yra bet kokios                                       kuriam       atskiram     PFOA
           cheminės          medžiagos,                                giminingam junginiui ar PFOA
           suyrančios į PFOA, įskaitant                                giminingų junginių deriniui,
           visas chemines medžiagas                                    esantiems cheminėse medžiagose,
           (taip    pat    druskas      ir                             mišiniuose ar gaminiuose, kai jų
           polimerus), turinčias linijinę                              koncentracija yra lygi arba
           ar šakotąją perfluorheptilinę
                                                                       mažesnė kaip 1 mg/kg (0,0001 %
           grupę, kurioje sudedamoji
           dalis (C7F15)C yra vienas iš                                masės).
           struktūrinių elementų.
                                                                       3. Šiame įraše 4 straipsnio 1
     Šie   junginiai     nėra     PFOA                                 dalies b punktas taikomas ne
     giminingi junginiai:                                              didesnės kaip 20 mg/kg (0,002 %
     (i) C8F17-X, kai X= F, Cl, Br;                                    masės) koncentracijos PFOA
     (ii) fluorpolimerai,      kuriuos                                 giminingiems          junginiams,
          apima CF3[CF2]n-R’, kai                                      esantiems cheminėje medžiagoje,
          R’= bet kuri grupė, n>16;                                    kuri griežtai kontroliuojamomis
     (iii) perfluoralkilo      skruzdžių                               sąlygomis,     išdėstytomis      to
           rūgštys (įskaitant jų druskas,                              reglamento 18 straipsnio 4 dalies
           esterius, halogenidus ir                                    a–f punktuose, bus naudojama
           anhidridus),           kuriose                              kaip       Reglamento         (EB)
           perfluorintos anglies atomų
                                                                       Nr. 1907/2006 3 straipsnio 15
           yra ≥8;
                                                                       dalies   c    punkte     apibrėžta
     (iv) perfluoralkansulfonrūgštys                                   gabenama      izoliuota    tarpinė
          ir      perfluorfosfonrūgštys
                                                                       cheminė      medžiaga,       skirta
          (įskaitant     jų    druskas,
                                                                       fluorintoms            cheminėms
LT        esterius, halogenidus ir
          anhidridus),          kuriose
                                                       1               medžiagoms,      kurių     anglies    LT
          perfluorintos anglies atomų                                  grandinę sudaro ne daugiau kaip
 ---pagebreak---          yra ≥9;                             šeši atomai, gaminti. Šią išimtį
     (v) perfluoroktansulfonrūgštis ir       Komisija peržiūri ir įvertina ne
         jos     dariniai    (PFOS),         vėliau kaip [… Publications
         nurodyti šiame priede.              Office: please insert date that is 2
                                             years after entry into force of this
                                             amending Regulation]

                                             4. Šiame įraše 4 straipsnio 1
                                             dalies b punktas taikomas ne
                                             didesnės kaip 1 mg/kg (0,0001 %
                                             masės) koncentracijos PFOA ir
                                             jos druskoms, esančioms ne
                                             didesne kaip 400 kilogrėjų
                                             jonizuojančiąja spinduliuote arba
                                             terminio       skaidymo         būdu
                                             pagamintuose
                                             politetrafluoretileno         (PTFE)
                                             mikromilteliuose,       taip      pat
                                             pramonės ir profesionalioms
                                             reikmėms skirtuose mišiniuose ir
                                             gaminiuose, kuriuose yra PTFE
                                             mikromiltelių.       Gaminant      ir
                                             naudojant PTFE mikromiltelius
                                             turi būti vengiama bet kokio
                                             PFOA išmetimo, o jei tai
                                             neįmanoma,        jos    turi    būti
                                             išmetama kuo mažiau. Šią išimtį
                                             Komisija peržiūri ir įvertina ne
                                             vėliau kaip [… Publications
                                             Office: please insert date that is 2
                                             years after entry into force of this
                                             amending Regulation].

                                             5. Nukrypstant nuo reikalavimų,
                                             leidžiama gaminti, tiekti rinkai ir
                                             naudoti PFOA, jos druskas ir
                                             PFOA giminingus junginius šiais
                                             tikslais:

                                             a) fotolitografijos ir ėsdinimo
                                             procesams          puslaidininkių
                                             gamyboje – iki 2025 m. liepos 4
                                             d.;

                                             b) juostų fotografinėms dangoms

LT                                       2                                           LT
 ---pagebreak---          – iki 2025 m. liepos 4 d.;

         c) riebalams ir vandeniui atspariai
         tekstilei, skirtai darbuotojams
         apsaugoti nuo pavojingų skysčių,
         kurie kelia pavojų jų sveikatai ir
         saugai – iki 2023 m. liepos 4 d.;

         d)         invazinėms         ir
         implantuojamoms       medicinos
         priemonėms – iki 2025 m. liepos
         4 d.;

         e) gaminti politetrafluoretilenui
         (PTFE) ir polivinilidenfluoridui
         (PVDF), kurie skirti gaminti:

             (i) itin efektyvioms, korozijai
                  atsparioms dujų filtrų
                  membranoms,        vandens
                  filtrų membranoms ir
                  medicininės        tekstilės
                  membranoms,
             (ii) pramoninių        atliekinės
                  šilumos       šilumokaičių
                  įrangai,
             (iii) pramoniniams
                  sandarikliams,
                  apsaugančiams           nuo
                  lakiųjų organinių junginių
                  ir       kietųjų     dalelių
                  (KD 2.5) nuotėkio, –
         iki 2023 m. liepos 4 d.

         6. Nukrypstant nuo reikalavimų,
         iki 2025 m. liepos 4 d. PFOA, jos
         druskas ir PFOA giminingus
         junginius     leidžiama      naudoti
         gaisro gesinimo putose, skirtose
         skystųjų degalų garams slopinti ir
         skystųjų degalų gaisrams gesinti
         (B klasės gaisrai), kuriomis jau
         užpildytos sistemos, įskaitant ir
         judriąsias,      ir     stacionarias
         sistemas, laikantis šių sąlygų:

LT   3                                           LT
 ---pagebreak---                 a) gaisro gesinimo putos,
                kuriose yra arba gali būti
                PFOA, jos druskų ir (arba)
                PFOA            giminingų
                junginių, nenaudojamos
                mokymui;

                b) gaisro gesinimo putos,
                kuriose yra arba gali būti
                PFOA, jos druskų ir (arba)
                PFOA            giminingų
                junginių, nenaudojamos
                bandymams, nebent visos
                panaudotos           putos
                surenkamos;

                c) nuo 2023 m. sausio 1 d.
                gaisro gesinimo putos,
                kuriose yra arba gali būti
                PFOA, jos druskų ir (arba)
                PFOA            giminingų
                junginių,    gali     būti
                naudojamos     tik    tose
                vietose,    kur      visas
                panaudotas putas galima
                surinkti;

                d) gaisro gesinimo putų
                atsargos, kuriose yra arba
                gali būti PFOA, jos
                druskų ir (arba) PFOA
                giminingų         junginių,
                tvarkomos      pagal      5
                straipsnį.

         7. Nukrypstant nuo reikalavimų,
         perfluoroktilbromidą, kuriame yra
         perfluoroktiljodido,     leidžiama
         naudoti vaistams gaminti, tačiau
         Komisija šį leidimą peržiūri ir
         įvertina iki 2026 m. gruodžio
         31 d., po to kas ketverius metus ir
         iki 2036 m. gruodžio 31 d.

         8. Gaminius, kuriuose yra PFOA,
         jos druskų ir (arba) PFOA

LT   4                                         LT
 ---pagebreak---          giminingų junginių ir kurie
         2020 m. liepos 4 d. Sąjungoje jau
         naudojami, leidžiama naudoti
         toliau.     Tokiems       gaminiams
         taikomos 4 straipsnio 2 dalies
         trečia ir ketvirta pastraipos.

         9. Išimties tvarka PFOA, jos
         druskas      ir (arba)    PFOA
         giminingus junginius iki 2020 m.
         gruodžio 3 d. leidžiama naudoti
         šiuose gaminiuose:

         a) į Reglamento (EU) 2017/745*
         taikymo    sritį   patenkančiose
         medicinos priemonėse, išskyrus
         implantuojamąsias priemones;

         b) lateksiniuose spaustuviniuose
         dažuose;

         c) plazminiu būdu suformuotose
         nanodangose.

         --------

         *2017 m. balandžio 5 d. Europos
         Parlamento       ir     Tarybos
         reglamentas (ES) 2017/745 dėl
         medicinos priemonių, kuriuo iš
         dalies    keičiama    Direktyva
         2001/83/EB, Reglamentas (EB)
         Nr. 178/2002 ir Reglamentas
         (EB) Nr. 1223/2009, ir kuriuo
         panaikinamos Tarybos direktyvos
         90/385/EEB ir 93/42/EEB. “.

LT   5                                         LT